
שינויים בתקציב לשנת 2002

היו”ר יעקב ליצמן:

	 שלום לכם, אני פותח את ישיבת הוועדה. הסעיף בסדר היום – העברות תקציביות. מספר פניה לוועדה – 9001, פניה  149-200. 

יואל נווה:

	יש פה שני חלקים. הפניה הזו כולה אמורה לסכם את המהלך של תוכנית החירום הכלכלית בחלקים שאתם עוד לא דנתם בהם. אם אתם זוכרים, בפניה הגדולה הקודמת דנו בקיצוץ האחיד המקורי שהיה חלק מהחלטות הממשלה מסוף אפריל. בינתיים מה שקרה הוא שהכנסת אישרה בקריאה שלישית את החוק. יש פה תיקונים הנובעים משינויי החקיקה. הממשלה החליטה להשלים חסרים, במסגרת התוכנית שנקבעה, כתוצאה משינויים מסוימים. לדוגמה, בהצעה של קצבאות הילדים שהוגשה לממשלה במקור היתה באיזשהו שלב דחייה מסוימת בהפעלת התוכנית. 

ישראל כץ:

	 זה לא כולל אפשרות שהבג"ץ יבטל את ההחלטה? 

יואל נווה:

	לא, לא. ההצעה המקורית בקצבאות הילדים דיברה על כמיליארד במונחים שנתיים, ושילוב של 4 % עם קצבאות יוצאי הצבא לפי עמדת היועץ המשפטי נותן משהו כמו כמה מאות מיליונים פחות. יש עוד בעיות נוספות שנוצרו כתוצאה מזה ש- -

ישראל כץ:

	 יש לי שאלה. לגבי תמריץ המעסיקים – הרי אתם מפעילים את זה הרבה יותר מאוחר ממה שרציתם. הכנסת, בעצם, גרמה לכם, בהחלטה שלה, שזה מותנה בהחלטת שר הפנים, שר העבודה ושר האוצר. לא מדובר על לפני ינואר 2003. זה מדבר על עוד מיליונים שנחסכו לך בתקציב השנה. איפה הם באים לידי ביטוי? 

אברהם שוחט:

	 בהתאמות למס הכנסה חסר להם חצי מיליון. 

ישראל כץ:

	 לא בנו על שקל אחד, אמרו שזה ילך לתשתיות. קיבלו עודף של כמה מאות. 

היו”ר יעקב ליצמן:

	 אני רוצה לשאול: חבר הכנסת שוחט העלה כאן הצעה, שאפשר להצביע על הקיצוץ של 2% עכשיו, ומצד שני – השאלה לאיפה להעביר את הכסף לא תלויה בקיצוץ. אם זה היה הפוך, היה מובן שיש בעיה. 

ישראל כץ:

	 הוא מציע קיצוץ עכשיו וחלוקה – אחר כך. 




היו”ר יעקב ליצמן:

	 חבר הכנסת שוחט מציע כך: הקיצוץ מקובל, ומה שהם מביאים לא מקובל - -

אברהם שוחט:

	 לא אמרתי שלא מקובל. 

היו”ר יעקב ליצמן:

	הוא רוצה דיון. לכן הוא מציע להצביע על הקיצוץ, והוא יעבור, דבר ראשון. הדבר השני- להיכן להעביר את הכסף, יידון מאוחר יותר, ועליו לא נצביע היום. 

אברהם שוחט:

	 אני אסביר מה אני הצעתי. אני הצעתי שאת ה- 80% קיצוץ רוחבי – אותו נאשר בלי דיון. 

היו”ר יעקב ליצמן:

	 אתה מדבר על לאשר את 9001, ו- 149 עד 200 לא לאשר. 

אברהם שוחט:

	 לא אמרתי לא לאשר. נדון. 

ישראל כץ:

	 לגבי הקיצוץ – היתה החלטה של ועדת הכספים לתת המלצה שהוועדה תתחייב להקפיא קליטת עובדים חדשים באופן סלקטיבי, למעט תחומים מסוימים, עם ועדת חריגים, ואי אפשר לאשר קיצוץ בלי שהממשלה תעשה גם את הדבר הזה. אני לא מבין עד עכשיו למה הממשלה לא מקבלת את ההחלטה הזו. חברי הכנסת דורשים מהממשלה לקצץ עוד בנושא של קליטת כוח אדם חדש. תביאו הצעה ותתחייבו לקבל החלטה, כאן, שאתם מקצצים, לא קולטים כוח אדם חדש למעט תחומים מסוימים שיפרטו אותם, ועם ועדת חריגים, גם בתחומים האחרים. לא ייתכן לקצץ, והיתה כאן החלטה של ועדת הכספים בנושא הזה, צריך להזכיר את זה. לא ייתכן, מבחינה מעשית, ציבורי ועניינית, לקצץ כרגע. אני בטוח שה-2% האלה, למרות שהם נראים טכניים, הם פגיעה בתחומים קשים מאד עכשיו. 

יוסף פריצקי:

	 ודאי. 

ישראל כץ:

	 אז איך ייתכן שבנושא הזה, שלפחות לא לקלוט עובדים חדשים, למעט תחומים מסוימים, עם ועדת חריגים. אני לא מבין מה קורה כאן. החלטנו בעניין הזה פה אחד. כל שר יכול עכשיו לקחת 10 עובדים וזה לא - -? 

	ההצעה של חבר הכנסת שוחט היא נכונה, בנסיבות העניין, אבל תדעו לכם שאם היו מופיעים כאן שרים ומפרטים מה הם מתכוונים לעשות עם הקיצוץ הזה, כמו שאתה אומר שאתה מקווה שיתנו להם להתאים את זה לתוך משרדיהם – אני לא בטוח שזה קרה. כל שר הציע הצעה?

אורי יוגב:

	כל שר יוכל. אנחנו עשינו, בשיקול דעתנו במעט הזמן שהיה לנו - -

היו”ר יעקב ליצמן:

	 כל שר במשרד שלו הביא תיקון, ופיזר את הקיצוץ. 

ישראל כץ:

	 אבל עכשיו זה עוד לא נעשה, לגבי החצי מיליארד. אם היו מופיעים כאן שרים בתחומים רגישים ומפרטים – הם גם לא יודעים במה הם הולכים לקצץ. לכן אני אומר : קודם כל קיבלנו החלטה, ועכשיו צריך להפוך אותה לחלק מהקיצוץ – הקפאה של קליטת עובדים, למעט תחומים מסוימים עם ועדת חריגים. 

משה גפני:

	 אני לא מבין את מה שהאוצר עושה, בכלל. אין לי שום מבט מקרו על התוכנית הכלכלית של האוצר. אני מציע לא לאשר שום דבר למשרד האוצר עד שהוא לא יבוא ויסביר לעם ישראל ולנו מה הוא רוצה לעשות. יש מצב שיש הרגשה לעם ישראל שמשרד האוצר לא יודע בין ימינו לשמאלו. הוא לא יודע לאן הוא הולך, הוא לא יודע מה היא התוכנית. 

היו”ר יעקב ליצמן:

	 אני אקיים מחר ישיבה, בתל אביב. 

עופר חוגי:

	 אי אפשר. קבענו דברים. 

היו”ר יעקב ליצמן:

	 אני מוכן גם לדחות את הישיבה ליום שני. אני מוכן, מבחינתי לקיים ישיבה בתל אביב, אם החברים כאן רוצים ומוכנים. אם יש התנגדות נדחה את זה ליום שני. 

קריאות:

	ביום שני. 
	
אברהם שוחט:

	 אני רוצה לחזור ולהציע שאת הקיצוץ נאשר היום. 

היו”ר יעקב ליצמן:

	 לא נספיק. 


אברהם שוחט:

	 בכל מקרה יוצא מפה מסר שהממשלה עשתה קיצוץ  - - 

קריאות:

· -

יוסף פריצקי:

	 האם אפשר לקבל ממשרד האוצר ביום שני – דיווח על מצב המשק, על מצב התוכנית הכלכלית, על מצב הגירעון ? 

היו”ר יעקב ליצמן:

	 ההחלטה היא שאנחנו נקיים ישיבה ביום שני, בשעה 10 בבוקר. תודה לכם, הישיבה נעולה. 


הישיבה ננעלה בשעה 11:10









